**Beszámoló**

**a**

**Zéta Kulturális Egyesület**

**2018**

**évi**

**munkájáról**

**A beszámolót az elnökség az 1/2019.(01.29) sz. határozatával javasolja a közgyűlés elé terjesztésre**

**A beszámolót a közgyűlés az 1/2019.(03.08) sz. határozatával elfogadja**

***Tartalom***

***I. Alapadatok:***

***II. Az egyesület elsődleges (közhasznú) alaptevékenysége***

***III. Statisztikai adatok (létszám, összetétel, változások)***

***IV. A 2018-as év értékelése***

**1. A vezetőség és közgyűlés munkájának értékelése**

a) ellenőrző bizottság

b) elnökség

c) közgyűlés

**2. Az Egyesület működése**

a. Művelődési ház működtetése

b Iskolai közösségi szolgálat

c. közérdekű önkéntes tevékenység

**3. Pályázatok, támogatások**

**4. Kapcsolataink**

a.) önkormányzat

b.) óvoda

c.) iskola

d.) polgárőrség

e.) nyugdíjas klub

f.) birkózó klub

**5 A művelődési ház beszámolója**

***6 .Gazdasági tevékenység***

a) Az egyesület bevételi forrásai

b.) Az egyesület könyvelése

c.) szja 1% összege

d.) számviteli beszámoló

***I. Alapadatok:***

Az egyesület neve: ZÉTA Kulturális Egyesület

Székhelye: 3292. Adács, Rákóczi út 18.

Nyilvántartási száma: 10-02-0000111.

A bejegyzés időpontja 1989. 08. 02.

Közhasznúságba vétele: 1998. 09.01.

**Az egyesület számlaszáma** 62700111-10014286

**Számlavezető pénzintézet neve:** CENTRÁL Takarékszövetkezet

**Adószám:** 19142474-1-10

***II. Az egyesület elsődleges (közhasznú) alaptevékenysége***

Az egyesület elsődleges (közhasznú) alaptevékenységét az Önkormányzattal kötött közművelődési szerződés értelmében az alábbi közfeladatok teljesítésével látta el:

**1.) kulturális tevékenység, melyet** Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontjában foglalt jogszabályhelyek írnak elő.

Az egyesület e közfeladathoz kapcsolódóan:

a) kulturális szolgáltatást nyújtott,

b) fenntartotta, segítette a helyi kulturális örökség megóvását

c) támogatta a helyi közművelődési tevékenységet.

**2.) sport, melyet** a sportról szóló 2004. évi I. tv. 49.§-ban foglalt jogszabályhelyek írnak elő.

Az egyesület e közfeladathoz kapcsolódóan:

a) gondoskodott a rendszeres testedzés feltételeinek megteremtéséről a jóga klub működtetésével

b) elősegítette az egészséges életmód és a szabadidősport gyakorlása feltételeinek megteremtését a Kerékpáros túrák megszervezésével

**3.) kulturális örökség megóvása, melyet** Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontja és a kulturális örökség védelméről szóló 2001. évi LXIV. tv. 5.§ (1) bekezdései írnak elő.

Az egyesület e közfeladathoz kapcsolódóan:

a) felkutatta a helyi régi, még nem átalakított régi épületeket, azokról fényképeket készített.

b) Felvettük a kapcsolatot országgyűlési képviselőnkkel, hogy próbáljon segíteni abban, hogy egy régi parasztházat tájházzá tudjunk alakítani

**4.) a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, melyet** Magyarország Alaptörvénye XXIX. cikk (1) bekezdése, Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 16. pontja, továbbá a szomszédos államokban élő magyarokról szóló [2001. évi LXII. törvény](http://www.opten.hu/loadpage.php?dest=OISZ&twhich=58042#sid256)preambuluma írják elő.

Az egyesület e közfeladathoz kapcsolódóan támogatást nyújtott a határon túli magyarsággal való kapcsolattartásban, a kulturális értékek megismertetésében.

**Az egyesület kiegészítő feladatai:**

1. Az egyesület elhelyezésére szolgáló ingatlan (Művelődési ház) üzemeltetési feladatainak ellátása, szabad kapacitásának hasznosítása

2. A község szórakozási és művelődési feltételeinek bővítése

3. A műkedvelő csoportok (Zéta Táncklub, Veritas Színpad) tagjainak képességfejlesztése, nevelése

5. Tánc tevékenység.

6. A községben élő fiatalok szabadidős szokásainak formálása, ezekhez tárgyi és személyi feltételek nyújtása.

***II. Statisztikai adatok (létszám, összetétel, változások)***

Az egyesület taglétszáma: 63 fő

ebből teljes jogú: 46 fő: férfi - 24

nő - 22

pártoló tag: 16 fő: férfi -8

nő -8

tiszteletbeli tag: 1 fő férfi - 1

***III. A 2018-as év értékelése***

***1 A vezetőség és közgyűlés munkájának értékelése***

**a) ellenőrző bizottság**

Az ellenőrző bizottság tagjai az első elnökségi ülést megelőzően áttekintették az egyesület működésével kapcsolatos dokumentációt, a bizonylatkezelést, a nyilvántartásokat, a jegyzőkönyvek meglétét. Az áttekintés után

meg állapították, hogy a dokumentáció kezelése, az egyesület működése megfelel a szabályoknak.

**b) elnökség**

A 2018-as évben az elnökség 4 alkalommal ülésezett. Az üléseken az elnökség tagjai beszámolót hallgattak meg az előző negyedév feladatairól, a megvalósított programokról, majd megvitatták az egyesület előtt álló nagyobb rendezvényeket,

a szükséges teendőket, illetve azt, hogy ki milyen feladatban vesz részt. Szóba kerültek, hogy milyen gondok nehezítik a betervezett feladatok végrehajtását.

Az első elnökségi ülésen döntöttünk új tagok felvételéről, valamint pártoló tagok teljes jogú taggá váló kérelméről is.

Ezeken az üléseken összesen 3 határozat született.

**c) közgyűlés**

2018-ban 2 alkalommal volt közgyűlés, ahol beszámoltunk a tagságnak a 2017-es év munkáiról, az előttünk álló év várható feladatairól. Ezt követően szeptember hónapban újabb közgyűlésre került sor, hogy alapszabályunk megfeleljen a ptk-nak.

A közgyűléseken 5 határozat született.

**2. Az Egyesület működése**

a. Művelődési ház működtetése

Az Önkormányzattal kötött közművelődési megállapodás szerint működött

az intézmény, ellátva mindazon feladatokat, melyeket felvállalt.

b Iskolai közösségi szolgálat:

Az elmúlt évben is teljesítettek közösségi szolgálatot a művelődési ház rendezvényein diákok. Lelkesen végezték a rájuk bízott feladatokat, és hasznos munkát végeztek a programok megvalósítása érdekében.

c. közérdekű önkéntes tevékenység

Egyesületünk tagjai, a nyugdíjas klub tagjai és barátok nagyon sok önkéntes munkát végeztek. Részt vettek a programok szervezésében, lebonyolításában, fellépésekkel segítették a helyi és a környező települések kulturális életének sokszínűségét.

Az elmúlt év folyamán is vezettük az önkéntes munkaórákat.

Munkaórák száma 3543 óra melynek értéke : 3 340 056,25

Ebből szakmunkát nem igénylő: 2473 óra 2 132 962,5

szaktudást igénylő: 1070 óra 1207 093,75

***Külön meg kell emlékezni arról, hogy szeptember 28-án egyesületünk átvehette a Heves Megyei Tanács Heves Megyéért kitüntető díját***

***3. Pályázatok, támogatások***

A 2018-as évben 6 200 000  Ft támogatás érkezett számlánkra az EMMI-től.

A helyi DA-KE Kft most is 200 000 Ft-al, az Önkormányzat 400 000Ft-al támogatta az adácsi búcsú megrendezését.

***4. Kapcsolataink***

a.) önkormányzat Az Önkormányzattal közművelődési szerződésünk van. Több olyan rendezvényünk volt, ami közösnek mondható: A Májusköszöntő dal és tánc gála, az adácsi Búcsú, a Falusi Színjátszók Országos Találkozója, és a Karácsony est.

b.) óvoda

Az óvodával ebben az évben mindennapossá vált a kapcsolat, hiszen a későn kezdett és nagyon elhúzódó óvodai átalakítási munkák miatt szeptemberben beköltözött egy óvodai csoport az egyetlen, több funkciós klubtermünkbe, melyet rendezvényekre, tanfolyamokra tudtunk volna használni. Ez eredetileg 2 – 2.5 hónap lett volna, de úgy néz ki, hogy a nyár kezdetéig maradnak, ami teljesen felforgatta, megnehezítette az intézmény munkáját, saját programok szervezését.

c.) iskola

Az iskolával a kapcsolat annyiban merült ki az elmúlt évben, hogy egymás nagyobb rendezvényeire helyiségek használatát biztosítottuk.

d.) polgárőrség

A polgárőrséggel jó kapcsolatot ápolunk. A múlt évben is a rendezvények biztosításával segítették munkánkat, mi cserében helyet biztosítottunk polgárőr képzéshez, és a polgárőr bálnak.

e.) nyugdíjas klub.

Támogatásunkkal működik

Helyet biztosítottunk a klub összejöveteleihez, igény esetében részt vettünk programok szervezésében. A nyugdíjas klub tagjai segítséget nyújtottak a FSZOT és alkalmával a vendégfogadás körüli teendők ellátásában. A klub tagjai az év folyamán 5 helyben szervezett programon vettek részt, kirándulásaik alkalmával 9 helységbe utaztak el, megnézni az ottani látnivalókat. Voltak színházban, és 1 hagyományőrző foglalkozást tartottak, illetve a klub

vezető besegített a Zétácskának tartott farsangi kézműves foglalkozásba.

f.) birkózó klub

A birkózó klub két rendezvényéhez biztosítottunk termeket, technikai eszközöket, ágyakat és más tárgyakat. A birkózó klub tagjai a búcsú alkalmával a kulturális program keretében bemutatót tartottak a nézőknek.

g.) Kerékpáros csoport

Pesti Györgyné, egyesületünk vezetőségi tagja az elmúlt évben is megszervezte a Balaton körüli kerékpározást, mely egyre népszerűbb tagjaink, és hozzájuk csatlakozók között is.

h.) színházbarátok klubja

Vargáné Nagy Mária az egyesület titkára 10 alkalommal szervezett színházi előadásokat Budapestre és Szolnokra. Ezeken 316 fő vett részt.

**5 A művelődési ház beszámolója**

Az intézmény típusa: Művelődési ház

Személyi feltételek: 1 fő állású igazgató

Infrastrukturális feltételek: Az intézmény rendelkezik 1 iroda helyiséggel, egy tárgyalóteremmel, egy másoló helyiséggel, egy kisméretű teremmel, előcsarnokkal, férfi, női WC-vel, egy büfé helyiséggel, egy színházteremmel, színpaddal, kettő öltözővel, egy raktárhelyiséggel és egy kazánházzal.

Ezekből a helyiségekből a kisméretű termet évek óta nem tudjuk hasznosítani, mert abban van a UPC elosztó állomása, májustól az előcsarnok minden délelőtt foglalt ételosztásra, szeptembertől a tárgyalóterembe költözött egy óvodai csoport. A helyiségek kiesése nagyon megnehezítette a munkánkat, mivel a saját szervezésű ősszel indult tanfolyamainkat a felfűthetetlen, és rossz világítással rendelkező előcsarnokban, és a szintén erre a célra nem megfelelő világítással rendelkező színházteremben kellett tartani.

Az intézmény Technikai eszközökkel (erősítők, mikrofonok, hangfalak, keverők, reflektorok, számítógép, projektor, nyomtatóval való ellátottsága jó.

A 2018-as évben a betervezett nagy programok mind megvalósultak: meg tudtuk szervezni a farsangi és szilveszteri bált, meg tudtuk rendezni a Májusköszöntőt, az Adácsi Búcsút, a Balatoni táborozást, táncosaink Montenegróban öregbítették településünk hírnevét, újra sikerült megrendeznünk a FSZOT-ot és a Mindenki Karácsonyát.

Támogatást és fellépési lehetőséget biztosítottunk az intézmény művészeti csoportjainak. A Veritas Színpad 7 előadást tartott, ebből 1-et a Felvidéken, 5-öt környező településeken, 2-őt helyben. Előadásaikat 1100-1200 fő tekintette meg.

A Zéta Néptánc csoportnak 10 fellépése volt, de a nézőszámuk eléri a 4000 főt

A Zéta Hastánc csoport 7 alkalommal lépett közönség elé, de őket kb. 3000 fő

nézte meg. A Zétácska csoport is 5 alkalommal mutatkozott be, őket is közel 1000 fő látta.

Idén 4 alkalommal szerveztünk a Zétácska táncosainak kézműves foglalkozást nagyobb ünnepeink alkalmából. Pályázatból viseletet kaptak.

A színházbarátoknak 10 alkalommal szerveztünk színházlátogatást Szolnokra, illetve különböző Budapesti színházakban. Ezekre a szervezésekre egyre nagyobb az igény, hiszen még a környező településekről is mindig vannak jelentkezők. Az elmúlt évben 316 fő jutott el ezekre a színházi előadásokra, de nem ugyanazok a személyek. 181 fő fordult meg ezeken az utakon.

4 tanfolyamot sikerült megszervezni nehézségeink ellenére is, egy gépkocsi vezetőit és 3 egymásra épülő digitális alapokkal foglalkozót.

Helyet adtunk a település civil szervezeteinek programjaihoz: polgárőr továbbképzésnek, polgárőr bálnak, horgász bálnak, a birkózó klub programjainak, és a jóga tanfolyamnak. Az egészséggel kapcsolatos hallásvizsgálatokra, látásvizsgálatokra évente több alkalommal is sor került, az intézmény adott helyet évi 2 alkalommal véradásnak is. A Májusköszöntő nagyon jó lehetőség volt más települések művészeti csoportjai megismerésére, míg a búcsú határon túli magyar csoport, és más nemzetek kultúrájának megismerésére. A FSZOT most is összehozta 3 nap erejéig az ország különböző területéről és a Felvidékről érkezett csoportokat.

Sikerült az elmúlt évben is működtetni az Adácsi Kábeltelevíziót, amin keresztül lehetett tájékoztatni a lakosságot fontos tudnivalókról, programokról.

Bár a közművelődési szerződés 3 alkalommal 10 és 18 óra közötti nyitva tartást fogalmazott meg, a művelődési ház reggel 8-tól este 6-ig mindennap nyitva volt a nagyközönségnek, sőt tanfolyamok művészeti csoportok próbanapjain sokkal tovább.

Ha valamelyik lakosnak gondja támadt, mindig kapott segítséget.

***6.Gazdasági tevékenység***

a) Az egyesület bevételi forrásai:

Az egyesület önkormányzati támogatásból, tagdíjakból, pályázatokból, szja 1%-ból befolyt összegből, egyéb támogatásból, rendezvények bevételéből és terem bérbeadásból tartotta fenn magát.

b) Az egyesület könyvelése Az egyesület kettős könyvvitelt vezet. A könyvelést a Jászárokszállási Akta - Trade Kft végzi évek óta. A közgyűlés által elfogadott beszámolót, valamint közhasznúsági mellékletét az adott üzleti év mérleg fordulónapját követő ötödik hónap utolsó napjáig letétbe helyezi, és saját honlapján közzéteszi

c.) szja 1% összege: 190 260 Ft volt a 2018-as évben. Ez javuló tendenciát mutat.

d.) pénzügyi adatok



Szekeres János Imréné

az Egyesület elnöke